
Teitl yr Aseiniad: 
Dylunio a chynnal astudiaeth ymchwil ar raddfa fach, a gwerthuso’n feirniadol yr offer a ddewiswyd, ac effaith eich canfyddiadau ar eich arfer proffesiynol.

BA Addysg Gynradd (SAC)
Cydnabyddiaeth AI (Deallusrwydd Artiffisial)
 
Rwy’n cadarnhau nad wyf wedi defnyddio unrhyw offer AI wrth ymchwilio a chreu’r aseiniad hwn.
Rwy’n cadarnhau nad wyf wedi cyflwyno unrhyw ddefnyddiau a gynhyrchwyd gan AI fel fy ngwaith fy hun.
Rwy’n cadarnhau bod gennyf gopïau o’m drafftiau, fy nodiadau, ac adnoddau eraill a ddefnyddiais, y gellir gofyn i mi eu darparu fel tystiolaeth.
 
 
 
 
	Targedau o’r adborth modwl diwethaf
	Sut ydych wedi gweithio ar hwn?
	Mae enghraifft ar gael yn...
 

	 Parhau i ddatblygu'r sgil o ddadansoddi'n feirniadol drwy sicrhau dy fod yn cefnogi pob sylwad/honiad gyda thystiolaeth.
 
	 Wedi edrych i mewn i ystod o lenyddiaeth sydd yn edrych ar yr ochr cadarnhaol a negyddol o bwynt penodol. 
	 O fewn y rhan ‘Methodoleg’. 

	 Rhaid i ti brawf ddarllen dy waith yn ofalus a sicrhau'r defnydd o iaith academaidd. Mae angen defnyddio ‘ei’ yn lle ‘i’ i gadw cywirdeb ieithyddol ac ystyr y frawddeg.
 
	 Wedi edrych trwy y gwaith a defnyddio cysill er mewn ei gwirio. 
	 Trwy gydol y gwaith. 

	 Gwiria llif y frawddeg pan wyt ti'n aralleirio/cyfieithu.
 
	 Wedi ceisio cyfieithu pob peth fy hun mewn i frawddegau sydd yn gwneud synnwyr i mi.
	Trwy gydol y gwaith.


 
 
 
Cwestiwn Ymchwil 
‘Pa mor effeithiol ydy adborth llafar i ddysgwyr fel strategaeth AagD yn yr ystafell ddosbarth, ym marn athrawon a dysgwyr Blwyddyn 4?’
Cyflwyniad
Ffocws yr aseiniad yma bydd i ymchwilio i mewn i effeithiolrwydd strategaeth Asesu ar Gyfer Dysgu [AagD] sef adborth llafar ac ysgrifenedig. Penderfynwyd ffocysu ar adborth fel techneg AagD gan fy mod yn teimlo bod angen datblygu fy nealltwriaeth o fewn y maes er mwyn gwella fy arfer proffesiynol. Yn ôl diffiniad y Geiriadur Oxford (2023) mae adborth yn broses lle mae person yn ymateb i weithrediad system ddeinamig yn dylanwadu, neu'n arwain at addasu, ymddygiad y system honno. Gallwn addasu hyn o fewn y byd addysg trwy ddweud ei bod yn wybodaeth sydd yn cael i ddarparu i ddysgwyr ynglŷn â'i gwaith er mwyn helpu eu canlyniadau dysgu (Education Endowment Foundation, 2021). Er mwyn edrych i mewn i effeithiolrwydd adborth ysgrifenedig a llafar rwyf wedi defnyddio dau ddull ymchwil sef holiadur a chyfweliad sydd wedi cael i ddarparu i grŵp o blant a staff o fewn y byd addysg. Mae’r ymchwil yma wedi cael i gynnal mewn ysgol drefol yn Ne Ddwyrain Cymru.
 Adolygiad Llenyddiaeth
Dywed (Dolanson, 2015) mae AagD yn rhan hanfodol o addysgu a dysgu ac am hyn mae’n bwysig ei fod yn cael i gysylltu efo’r cwricwlwm. Noda Black a Wiliams (1998) bod AagD yn rhywbeth sydd yn cael ei gorffori i mewn i addysgu er mwyn rhoi adborth byw i athrawon ar ddealltwriaeth plant. Yn ôl Black a Wiliams (1998) mae yna pum elfen o Asesu ar gyfer Dysgu [AagD]. Mae rhain yn cynnwys rhannu Meini Prawf Llwyddiant [MPLL], cael tystiolaeth o gyflawniad y dysgwyr, ysgogi myfyrwyr fel adnoddau i hyfforddi i’w gilydd, ysgogi myfyrwyr fel perchnogion eu dysgu eu hunain a darparu adborth sy’n symud y dysgu ymlaen. Noda Hargraeves (2005) bod AagD yn monitro perfformiad disgyblion yn erbyn targedau neu amcanion. Ond mae’n rhaid i’r asesu yma i lywio camau nesaf mewn addysgu a’r ffordd o wneud hyn yw darparu adborth er mwyn gwella. Cytuna (Bergh et.al, 2012) a (Selvaraj, et. Al, 2021) trwy ddweud mai adborth yw un o'r arfau mwyaf pwerus y gall athrawon ei ddefnyddio i wella dysgu myfyrwyr. Dwedent nhw fod adborth yn helpu myfyrwyr i adeiladu a rheoli eu technegau dysgu trwy amlygu eu cryfderau. Cynigir gwell posibiliadau dysgu hefyd trwy adborth, sydd hefyd yn eu helpu i gryfhau eu meysydd gwendid presennol. 
Diffiniodd Hattie (2007) adborth fel syniad angenrheidiol ar gyfer deall perfformiad pobl eraill fel athrawon, swyddogion gweithredol, ffrindiau, rhieni, eich hun neu brofiadau. Honna Panhoon (2013) bod adborth yn bwysig ar gyfer datblygu'r wybodaeth a sgiliau sydd yn angenrheidiol ar gyfer dysgwyr. Mae yn mynd ymhellach i ddweud bod adborth yn ysbrydoli yr amgylchedd dysgu mewn modd cadarnhaol. Mae’r adborth sydd yn cael i ddarparu gan athrawon yn bwerus ond yn ol Wiliams (1998) mae’n bwysig ein bod yn darparu yr adborth cywir. Honna ef bod yna dau gwahanol fath o adborth sef adborth cyfarwyddiadol sydd yn helpu iddynt symud y dysgu ymlaen ac adborth hwylusol sydd yn helpu y plant i wella gwaith ei hun. Mae y dau o rhain yn fudd o fewn y byd addysg os yn cael i ddefnyddio mewn y modd cywir (Williams, 1998). Ond adborth sy'n ystyriol, yn berthnasol ac yn drylwyr sydd yn angenrheidiol i gyfoethogi taith addysgol myfyriwr (Cohen a Singh, 2020).  
Fodd bynnag, ychwanega (Selvaraj, et. al, 2021) oherwydd cyfyngiadau amser a'u hanallu i roi'r adborth sydd ei angen ar fyfyrwyr ar gyfer gwelliant, mae athrawon yn gweld hi'n anodd gweithredu adborth yn yr ystafell ddosbarth. O ganlyniad i hyn, mae nifer o athrawon yn ansicr a fydd yr adborth maent yn darparu yn rhywbeth a bydd yn bodloni anghenion dysgu'r myfyrwyr. Trwy ychwanegu at y ddadl yma mae Westin (2018) yn dweud bod adborth yn mynd yn ddryslyd pan yn ysgrifenedig. Yn ôl ef mae myfyrwyr yn llai tueddol o ddarllen gormod o ysgrifennu. Pan ydyn yn sôn am yr ysgol gynradd mae’n fraint i ofyn iddynt ddarllen llawer o ysgrifen ac felly mae’r adborth yn ddibwynt. Ond os nad yw athrawon yn rhoi digon o ysgrifen ni fydd y plant yn gallu derbyn yr adborth hwylus mae Wiliams a Black (1998) yn sôn am. Mae angen adborth clir ar fyfyrwyr i ddefnyddio strategaethau meta wybyddol, gan eu helpu i nodi cryfderau a meysydd i'w gwella Eductation Endowment Fund (2021). Mae darganfod y modd canol rhwng o ddau yn hanfodol er mwyn symud y dysgu ymlaen.
 Methodoleg
[bookmark: _Int_rExsoHfT]Er mwyn darganfod barnau plant ac athrawon am effeithiolrwydd adborth fe wnes i ddefnyddio dau offeryn ymchwilio sef cyfweliad a holiadur. Cafodd y cyfweliad i gynnal efo athrawes dosbarth blwyddyn 4 a tri grŵp o bump blant ym mlwyddyn 4. 
Pwrpas cyfweliad yw casglu gwybodaeth am safbwyntiau, barn, agweddau gan nifer gymharol fath o gyfranogwyr. Roedd y cyfweliad fe wnes i gynnal yn un lled-strwythedig. Dywed Kakilla (2021) bod y fath yma o gyfweliad yn effeithiol am ei fod yn galluogi fwy o le am gwestiynau dilynol. Golyga hyn bod e’n bosib gofyn cwestiynau ymhellach ar gyfer atebion geiriol neu di-eiriau fel chwerthin, tawelwch neu ystum y corff. Gwelir bod hyn yn effeithiol gan fod y cyfweliad yma efo plant ac felly roedden nhw yn debygol o ymateb efo ystum corff neu siglad o’r pen felly efellai bod angen gofyn mwy o gwestiynau iddynt er mwyn derbyn ateb. Cytuna George (2022) efo hyn trwy ddweud bod cyfweliad lled-strwythedig yn galluogi dyfnder o achos i'w natur agored. Ond gallwn ddadlau bod cyfweliad yn gyfle am duedd o fewn ymchwiliad gan fod yna posibilrwydd o’r cyfwelydd i ofyn cwestiynau arweiniol. Pan fydd holwr yn gofyn cwestiwn arweiniol, gall arsylwyr dybio ei fod yn seiliedig ar dystiolaeth, gan ddehongli'r ymateb fel un sy'n cefnogi safbwynt penodol. Fodd bynnag, gall ymatebwyr ateb mewn ffyrdd sy'n cyd-fynd â disgwyliadau'r holwr, gan gamliwio eu gwir feddyliau a chamarwain arsylwyr (Swann et. al, 1982). Er mwyn atal hyn rhag digwydd dywed Mashuri et al (2022) fy ddylai'r cyfwelydd cael y topigau maent eisiau archwilio wedi’i pharatoi o flaen llaw. Am hyn, penderfynwyd gynllunio y cwestiynau o flaen llaw er mwyn atal unrhyw arweiniaeth.
Yn ôl canllawiau BERA (2024) mae plentyn o dan yr oedran o 18 yn methu rhoi caniatâd er mwyn cymryd rhan mewn ymholiad. Er mwyn bod o fewn canllawiau BERA (2024) mae’n rhaid derbyn cysyniad. Golyga hyn mae rhywun yn rhoi caniatâd ar ran y plentyn ac yr achos yma Pennaeth yr ysgol rhoddir hyn (gweler Atodiad 2). Noda Right to Education (2021) bod e’n bwysig derbyn caniatâd oddi wrth eu rhieni, gwarcheidwaid neu gynrychiolydd cyfreithiol. Ond mae Ethical Research Involving Children (2024) yn amlinellu pwysigrwydd cydsyniad gwybodus am ei fod yn arwydd  o barch at urddas plant. Golyga hyn derbyn cydsyniad trwy gydol y cyfweliad hefyd. Yn aml iawn, mae ansawdd data’r cyfweliad yn dibynnu ar allu’r cyfwelwyr rheoli'r rhyngweithio rhyngddynt hwy a'r plant sy'n cymryd rhan (Danby et. al, 2011). Cafodd hyn i'w wneud trwy sicrhau bod y plant yn deall yr hyn sydd yn digwydd o’r dechrau ac felly fe wnes i esbonio iddynt yn nhermau dealladwy er mwyn eu hysbysu. Mae’r cydsyniad hefyd yn gorfod cael i roi mewn modd gwirfoddol. Felly  esbonwyr yn glir bod yn bosib iddynt newid ei feddwl at unrhyw bryd yn ystod yr ymchwil. Fe wnaeth hyn creu awyrgylch cysurus i’r plant ac fe wnaeth pob un ymateb yn briodol.
Yn wahanol i gyfweliad lled-strwythedig mae holiadur yn casglu gwybodaeth feintiol ac ansoddol. Mae holiadur yn galluogi person i ofyn cwestiwn mewn modd amrywiol. Yn ôl ymchwil Holbrook (2006) mae cadw cwestiynau yn gryno ac i’r pwynt yn fodd da o  gadw diddordeb y person sydd yn cymryd rhan o fewn yr ymchwil (Lietz, 2010). Mae holiadur yn galluogi hyn. Cafodd yr holiadur i ddosbarthu at yr athrawon o fewn Cyfnod Allweddol Dau. Yn ôl Holmes (2023) mae holiadur yn fodd effeithiol o gasglu data o fewn ymchwil addysgol am ei fod yn rhad, yn gymharol syml i’w ddefnyddio ac ateb a gall darparu ystod fawr o ddata mewn cyfnod byr o amser. Ond mae cyfyngiadau i holiaduron fel dull ymchwil. Un clir yw bod y cyfranogwyr yn profi diflasdod. Mae holiaduron yn hir ac felly mae nifer yn colli diddordeb tra’n ateb (Paton, 2014). Fel y dywedais eisoes cafodd y cwestiynau i amrywio er mwyn atal hyn i ddigwydd megis y cwestiynau hir i ddechrau ac wedyn rhaid fwy gryno i orffen.  
Bwriedir cyflwyno'r holiadur ar ffurf ‘Microsoft Forms’ ond o achos i broblemau technolegol mae’r ymatebion wedi’i gofnodi ar bapur. Mae dilyn canllawiau'r Cyngor Gweithlu Addysg  yn cynnwys sicrhau cyfrinachedd ac anhysbysrwydd. Mae erthygl 16 o hawliau plant yn amlinellu bod gan bob plentyn yr hawl i gyfrinachedd (Children's Commissioner for Wales, 2019).Er mwyn sicrhau hyn fe wnes i ddim cofnodi unrhyw enwau a chadw'r hyn rwyf wedi ysgrifennu yn gyfrinachedd. Fe wnes i hefyd cadw’r holiadur yn anhysbys felly oedd neb wedi cofnodi eu henwau (gweler Atodiad 1). Yn ôl Denscome (2014) mae angen darparu digon o wybodaeth gefndir am yr ymchwil a'r holiadur o safbwynt moesegol ac ymarferol. Mae hyn yn rhoi amlinelliad o’r hyn sy’n dod i’r person sydd yn ymateb. 
Canlyniadau a thrafodaeth 
Y cwestiwn ymchwil ar gyfer yr ymholiad yma yw  ‘Pa mor effeithiol ydy adborth llafar i ddysgwyr fel strategaeth AagD yn yr ystafell ddosbarth, ym marn athrawon a dysgwyr Blwyddyn 4?’ O fewn y rhan bwriedir trafod y data cafodd ei casglu o’r athrawon a phlant o ran effeithiolrwydd adborth. O ran y cyfweliad derbynwyd ymatebion da o blant y dosbarth ac yr athrawes dosbarth. Ond yn anffodus roedd ymateb gwan i’r holiadur efo’r athrawon eraill. Ond mae’n bwysig nodi bod yr holiadur yn un sydd yn wirfoddol ac felly doedd dim rhaid i unrhyw un ei lenwi. 
Bwriedir trafod data a chanfwyd o’r cyfweliad yn gyntaf. Er mwyn dadansoddi y data casglwyd fe wnes i ei trawsgrifio a’i chodio (gweler enghriafft o fewn Atodiad 5, 6, 7). Noda NFER (2013) mae pwrpas codio yw cymhwyso themâu ac is themâu i'r data. O gyfweliad y plant gellir weld bod nhw efo barn cadarnhaol am adborth. Dengys y data bod y plant i gyd yn deall beth mae’r marcio yn ei olygu efo nifer yn ymateb i gwestiwn un (gweler atodiad 5) yn dweud “mae tic yn meddwl cywir ac mae dot yn meddwl rhywbeth yn anghywir.” Trwy gyfeirio yn ôl at yr adolygiad llenyddiaeth dywed Eductation Endowment Fund (2021) bod adborth dim ond yn effeithiol os mae’r plant yn deall yr hyn sydd yn cael i ysgrifennu ac felly mae’n arwyddocaol bod y plant yn deall beth sydd yn cael i gofnodi. Canfyddiad pwysig arall o fewn y cyfweliad yw bod y plant yn deall yr hyn i wneud er mwyn ymateb i’r adborth sydd wedi cael i ddarparu. Golyga hyn ei bod yn dilyn syniad Black a Wiliams (1998) o ddefnyddio’r targedau er mwyn llywio’r camau nesaf. Dywed yr athrawes dosbarth ei bod yn paratoi'r plant i ymateb i’r adborth trwy ailymweld efo yr un thema o waith er mwyn gosod patrwm ailadroddus. Mae’r patrwm ailadroddus yma yn helpu'r plant i ddeall eu targedau, adeiladu arfer dda ac yna ei efelychu yn y gwaith sydd yn dilyn (Queensland Government, 2023). 
Mae ei deallusrwydd o beth yw adborth yn amlwg efo’r plant ond mae hefyd yn amlwg bod y plant yn adnabod cyfyngiadau adborth hefyd. Canfyddiad arall yw bod effeithiolrwydd adborth yn amrywio yn ôl y thema. Mae nifer o blant wedi lleisio bod nhw’n hoffi adborth ysgrifenedig yn fathemateg gan fod yr atebion yn “anghywir neu yn gywir.” Golyga hyn ei bod yn gwybod sut i wella yn syth ac yn deall sut i gywiro'r gwaith yn ogystal. Ond o ran y themâu eraill mae’n mynd yn fwy dryslyd. Fe wnaeth un plentyn cyfaddef bod y marcio “dim yn glir” pan mae’n dod i Iaith a Thema. Mae hyn yn gyd- fynd efo dadl Westin (2018) bod gormod o ysgrifen yn drysu plentyn. Mae hyn yn cysylltu efo thema gyffredin arall o fewn y cyfweliadau efo’r plant a’r athrawes sef diffyg cyfleoedd i ymateb i adborth. Trwy gyfeirio yn ôl tuag at Hargreaves (2005) mae e’n dweud bod adborth yn symud y dysgu ymlaen. Ond os nad yw’r plant yn cael digon o gyfleoedd i edrych ar yr adborth sydd yn cael i ddarparu sut mae’r plant fod symud y dysgu ymlaen? Dywed yr athrawes dosbarth bod dim digon o amser i’r plant i fynd ac i edrych yn ôl ar yr adborth mae hi’n ysgrifennu yn y llyfrau ac felly yn “ddibwynt.” Aeth hi i ddweud ymhellach bod y plant dim yn mynd yn ôl i edrych yn wirfoddol chwaith. Am hyn, fe wnes i ofyn i’r plant os oedd y plant yn mynd yn ôl i edrych ar farcio Miss (gweler Atodiad 4). Er bod rhai yn dweud ei bod yn mynd nôl i edrych roedd nifer yn ateb ei bod byth yn mynd yn ôl i edrych. Dywed un plentyn ei bod byth yn mynd yn ôl i edrych am ei fod yn methu darllen. Nid yw hyn yn cyd-fynd efo unrhyw beth o fewn yr adolygiad o lenyddiaeth ond dywedir Didau (2023) bod marcio o fewn Iaith yn rhywbeth dibwynt os nad yw plant yn mynd i edrych yn ôl ar yr hyn maent yn ysgrifennu. Noda Llywodraeth Cymru (dim dyddiad) os mae athrawon yn rhoi unrhyw adborth ysgrifenedig, mae hyn gorfod helpu’r disgybl ac nid i fodloni unrhyw un allanol. Ond os nad yw’r plant yn gallu deall beth sydd yn cael i ysgrifennu bydd yr adborth byth yn ei bodloni. Cytuna’r athrawes dosbarth efo hyn trwy ddweud bod yn rhaid targedu’r marcio neu ddarparu adborth llafar am ei fod yn llawer mwy effeithiol. 
Dengys y cyfweliad bod nifer yn cytuno trwy ddweud bod adborth llafar yn fwy effeithiol nag un ysgrifenedig. Fe wnaeth yr athrawes dosbarth cytuno efo barn Selvaraj, et. Al, (2021) trwy ddweud bod adborth llafar yn rhywbeth sydd yn anodd o ganlyniad i ddiffyg staff a dim digon o amser i fynd tuag at bob un plentyn. Ond mae hefyd yn dweud mai adborth llafar yn gwella ei dealltwriaeth am ei fod yn gyfle i mi i roi esiamplau neu esboniad pellach i’r broblem. Mae hyn yn rhywbeth a gafodd i atgyfnerthu gan y plant. Atebon nhw gwestiwn 6 (gweler atodiad 5) trwy ddweud “fi’n hoffi Miss yn dod draw achos fi’n gwybod yn syth”. Trwy gyfeirio yn ôl at y llenyddiaeth dywed Cohen and Singh (2020) bod rhaid i’r adborth sydd yn cael i roi yn berthnasol er mwyn bod yn fuddiol. Gallwn ddadlau mae dyna pam mae’r plant yn hoffi adborth llafar. Cytuna nifer o’r plant efo hyn trwy ddweud ei bod yn “hoffi Miss yn dangos esiamplau” ac felly yn gwella ei gwaith yn syth. Gall hyn profi’r canfyddiad bod adborth llafar yn fwy effeithiol. 
O ran yr holiadur fe wnaeth neb o’r athrawon ymateb iddo ac felly nid oes gen i farn eang athrawon eraill o fewn yr ysgol ond fe wnes i ddosbarthu i’r plant. Fe wnaeth yr holiadur cadarnhau'r barnau a wnes i ddarganfod o fewn y cyfweliad. Y canfyddiad mwyaf arwyddocaol oedd bod marcio dim yn ychwanegu tuag at ei dealltwriaeth. Mae hyn yn mynd yn erbyn yr hyn a wnes i ddarganfod o fewn yr adolygiad llenyddiaeth efo nifer o ffynonellau megis Bergh (2012) a Hargreaves (2005) yn dweud bod adborth yn symud y dysgu ymlaen. Ond fe wnaeth 20% o’r plant ymateb i’r cwestiwn ‘Ydy marcio yn helpu chi deall y gwaith yn well?’ efo ‘Na’. Dangosir hyn yr un peth a’r cyfweliadau bod adborth ysgrifenedig dim yn ychwanegu tuag at ddealltwriaeth y plant. Fe wnaeth tua 50% arall ymateb trwy ddewis ‘Ie a ‘Na’. Gall hyn fod o achos i’r canfyddiadau eisoes bod effeithiolrwydd adborth yn newid yn ôl y pynciau ond gan mai holiadur yw hyn nid oedd cyfle efo fi i ofyn cwestiynau ymhellach er mwyn cadarnhau. Mae un plentyn yn cadarnhau hyn trwy ddweud ei fod yn “dibynnu ar ba mor anodd yw’r gwaith.” Mae hyn eto yn pwysleisio syniadau Cohen a Singh (2020) bod yn rhaid i'r adborth bod yn benodol i'r dysgwyr sydd yn ei derbyn.
Casgliadau
Mae’r ymchwil dwi wedi canfod yn cyd-fynd efo’r llenyddiaeth sydd yn bodoli yn barod. Rwyf wedi darganfod bod adborth yn fodd effeithiol o AagD os yw’n cael i ddefnyddio yn gywir a bod y plant yn cael cyfle i ymgysylltu efo'r hyn sydd yn cael i ddarparu iddynt. Rwyf hefyd wedi darganfod bod barn yr ysgol ymchwil yn glir bod adborth llafar, er iddo gael cyfyngiadau, o hyd yn fwy effeithiol am ei fod yn rhoi datrysiad a chymorth syth i’r plant. Ond, mae’n rhaid dweud bod y canfyddiadau sydd wedi cael i gyflwyno yma wedi ei chyffredinoli, ni allwn ddweud bod y farn yma yn mynd ymhellach na’r ysgol yma. Ni allaf ddweud yn gyfan gwbl bod yr ymholiad yn gwbl ddilys hefyd am fod yna perthynas clir efo’r plant o flaen llaw ac felly mae’n bosib dadlau bod yna tuedd. Os byddaf yn gwneud yr ymchwiliad eto byddaf yn gwneud yn siŵr i anfon yr holiadur i bwy sydd angen ei ateb o flaen llaw er mwyn rhoi fwy o rybudd iddyn nhw er mwyn gobeithio derbyn fwy o ymatebion. Ond rwyf wedi dysgu trwy wneud yr ymchwil bod ymholiad effeithiol wedi ei adeiladu ar ymddiriaeth efo’r plant ac mae hyn yn rhywbeth byddaf yn corffori i mewn i fy arfer proffesiynol.

